Source: https://revista22.ro/actualitate-interna/numirile-sefilor-de-parchete-iohannis-avizul-csm-superficial-mi-a-facut-placere-sa-i-numesc
Timestamp: 2020-08-05 10:58:26+00:00
Document Index: 12181833

Matched Legal Cases: ['CSM ', 'CSM ', 'CSM ', 'CSM ', 'csm ', 'csm\n']

Numirile șefilor de parchete. Iohannis: Avizul CSM, superficial. Mi-a făcut plăcere să-i numesc | Revista 22 GDPR
Președintele Klaus Iohannis a reacționat joi față de acuzațiile că nu a ținut cont de recomandările CSM, așa cum a cerut Comisia Europeană, prin MCV, și spune că, dimpotrivă, sunt niște numiri foarte bune.
Președintele Klaus Iohannis spune că avizul dat de CSM pentru Gabriela Scutea și Giorgiana Hosu a fost unul parțial superficial și că numirile făcute de ministrul Justiției, Cătălin Predoiu au fost transparente, corecte și foarte bine organizate.
„A fost o competiție deschisă. După ce propunerile dlui ministru au fost concretizate, ele au fost trimise la CSM care a avut păreri ușor diferite. Având în vedere că am avut pe de o parte propunerile ministrului pe care le-am găsit foarte bine elaborate, foarte bine motivate și pe de cealaltă parte avizul CSM care mi s-a părut parțial destul de superficial, am considerat corecte propunerile făcute de dl ministru Predoiu”, a declarat Klaus Iohannis.
El a spus că un lucru foarte bun este că, odată cu numirile făcute joi, s-a încheiat interimatul la șefia marilor parchete, care nu permitea procurorulor să-și facă treaba așa cum trebuie.
El a dat asigurări că a ținut cont de recomandarea din MCV care spune că trebuie să țină cont de recomandările CSM.
„Recomandarea spune să se țină cont de avize și am ținut cont de avize, am citit, mi-am făcut timp”.
El a refuzat să detalieze de ce consideră superficiale evaluările CSM și a trimis la citirea avizelor date de această structură.
klaus iohannis csm numiri sefi parchete avize csm
Coronavirus, România: 41 de morți în 24 de ore, 1.309 cazuri noi, 24108 teste într-o singură zi
Hosu a redeschis ancheta 10 august pentru că procurorul de caz nu i-a anchetat pe șefii jandarmeriei